b'\n_START_ARTICLE_\nDatljev goban\n_START_SECTION_\nOpis\n_START_PARAGRAPH_\nDatljev goban je na videz je podoben navadni polstenki. 5 do 12 cm \xc5\xa1irok klobuk je obi\xc4\x8dajno temno rjave barve z rde\xc4\x8dkastimi odtenki, lahko pa tudi je tudi rumenkasto okraste do svetlo in temno rjave ali ope\xc4\x8dnate barve, pogosto z olivno zelenimi odtenki. Barva obi\xc4\x8dajno spominja na barvo dozorelih datljev, po \xc4\x8demer je vrsta dobila ime. Zgornji del beta ima vidno rjavo mre\xc5\xbeico. \xc5\xbdametast klobuk je sprva polkroglast, pozneje pa postane izbo\xc4\x8den do splo\xc5\xa1\xc4\x8den._NEWLINE_Trosovnica je luknji\xc4\x8dasta, cevke na spodnji strani klobuka pa so bledo rumene do rumene barve. S starostjo postanejo olivno zelene, v primeru po\xc5\xa1kodbe lahko pomodrijo, kar pa ni pa nujno._NEWLINE_Bet je dolg od 5 do 10 cm in je pogosto prekrit s pik\xc4\x8dasto mre\xc5\xbeico. Oblika beta je valjasta ali vretenasta, proti bazi je koni\xc4\x8dast. Barva variira od bledo ali intenzivno rumene do rjave ali rjaste barve. Pri dnu je bet obi\xc4\x8dajno rahlo ro\xc5\xbenate barve._NEWLINE_Meso je rahlo kiselkastega okusa, rumenkaste ali belkaste barve. Na po\xc5\xa1kodovanih mestih ne spremeni barve. Posebnega vonja nima._NEWLINE_Trosi so vretenaste oblike, veliki od 10 do 16,5 x 4\xe2\x80\x936 \xc2\xb5m. Trosni prah je olivno rjav.\n_START_SECTION_\nRaz\xc5\xa1irjenost\n_START_PARAGRAPH_\nDatljev goban raste predvsem v iglastih in me\xc5\xa1anih gozdovih od julija do oktobra. Obi\xc4\x8dajno je mikorizna goba s smreko, lahko pa tudi z bukvijo, brezo ali pritlikavo vrbo.'